
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 1536/13.02.2026
REFERAT DE APROBARE
          privind stabilirea unor măsuri pentru punere în valoare a pajiştilor aflate în domeniul 

privat al Oraşului Deta.
 Administrarea eficientă a pajiștilor implică concesionarea sau închirierea suprafețelor disponibile către crescătorii de animale înregistrați, care au solicitat utilizarea acestora, proporțional cu efectivele deținute, pe baza contractelor încheiate cu autoritatea locală, conform Ordonanței de urgență a Guvernului  34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare.
Încărcătura minimă de animale pe hectar admisă pe pajiștea orașului Deta se stabilește la valoarea de minim 2,52 UVM/ha.

Suprafețele disponibile de pajiști, rezultate după efectuarea verificării respectării încărcăturii de animale/ha/contract în corelare cu suprafeţele utilizate, se vor atribui direct, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Deta, la prețul de 280 lei/ha. Închirierea se va face în baza contractului cadru de închiriere, anexă la Documentația de închiriere, pe o perioadă de 7 ani, după prezentarea actelor doveditoare prevăzute de legislație.
Suprafeţele de pajişti rămase nealocate se vor atribui prin licitație publică crescătorilor de animale persoane fizice sau juridice având animalele înscrise în Registrul naţional al exploataţiilor,  conform documentației de licitație, suma minimă de pornire la licitaţie se propune a fi de 280 lei/ha/an iar  termenul de închiriere a pajiştilor să fie de 7 ani de zile.

Având în vedere că se impune stabilirea unor măsuri pentru punerea în valoare a pajiştilor aflate în domeniul privat al oraşului Deta, măsuri propuse în conformitate cu prevederile O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 şi Ordinului M.A.D.R nr. 407/2013 privind aprobarea contractelor–cadru de concesiune şi închiriere a suprafeţelor de pajişti aflate în domeniu public/privat al comunelor, oraşelor, respectiv al municipiilor, modificat prin Ordinului M.A.D.R nr. 371/2015 am iniţiat proiectul de hotărâre în vederea aprobării referatului de oportunitate, regulamentului procedurii de licitaţie, documentaţiei de atribuire şi calendarul privind închirierea pajiştilor, conform anexelor, proiect pe care îl propun spre adoptare consiliului local. 

P R I M A R,

Ec. Petru ROMAN.

